CELEX: 32012D0228
Language: sk
Date: 2012-04-24 00:00:00
Title: 2012/228/EÚ: Rozhodnutie Rady z  24. apríla 2012 o pozícii, ktorú má zaujať Európska únia v Spoločnom výbore EHP v súvislosti so zmenou a doplnením prílohy XXI (Štatistika) k Dohode o EHP

28.4.2012   
            
            
               SK
            
            
               Úradný vestník Európskej únie
            
            
               L 116/5
            
         ROZHODNUTIE RADY
   z 24. apríla 2012
   o pozícii, ktorú má zaujať Európska únia v Spoločnom výbore EHP v súvislosti so zmenou a doplnením prílohy XXI (Štatistika) k Dohode o EHP
   (2012/228/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 338 ods. 1 a článok 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:
   
               (1)
            
            
               Príloha XXI k Dohode o Európskom hospodárskom priestore (2) (ďalej len „Dohoda o EHP“) obsahuje osobitné ustanovenia a opatrenia týkajúce sa štatistiky.
            
         
               (2)
            
            
               Nariadenie Európskeho parlamentu a Rady (EÚ) č. 691/2011 zo 6. júla 2011 o európskych environmentálnych ekonomických účtoch (3) by sa malo začleniť do dohody.
            
         
               (3)
            
            
               S ohľadom na Island musia byť prílohy I, II a III k nariadeniu (EÚ) č. 691/2011 vykonané do dvoch rokov od uplynutia prvej lehoty na zaslanie údajov s cieľom umožniť ďalší rozvoj islandských environmentálnych ekonomických účtov.
            
         
               (4)
            
            
               Lichtenštajnsko už je vyňaté z Európskeho systému národných a regionálnych účtov podľa nariadenia Rady (ES) č. 2223/96 z 25. júna 1996 o Európskom systéme národných a regionálnych účtov v Spoločenstve (4), preto musí byť tiež oslobodené od záväzkov vyplývajúcich z európskych environmentálnych ekonomických účtov.
            
         
               (5)
            
            
               Pozícia Únie v Spoločnom výbore EHP by preto mala vychádzať z pripojeného návrhu rozhodnutia,
            
         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Spoločnom výbore EHP k navrhnutej zmene a doplneniu prílohy XXI (Štatistika) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Luxemburgu 24. apríla 2012
      
         
            Za Radu
         
         
            predseda
         
         N. WAMMEN
      
   
   
      (1)  Ú. v. ES L 305, 30.11.1994, s. 6.
   
      (2)  Ú. v. ES L 1, 3.1.1994, s. 3.
   
      (3)  Ú. v. EÚ L 192, 22.7.2011, s. 1.
   
      (4)  Ú. v. ES L 310, 30.11.1996, s. 1.
   
      NÁVRH
      ROZHODNUTIE SPOLOČNÉHO VÝBORU EHP č. …/2012
      z …,
      ktorým sa mení a dopĺňa príloha XXI (Štatistika) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (1) zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „Dohoda o EHP“, a najmä na jej článok 98,
      keďže:
      
                  (1)
               
               
                  Nariadenie Európskeho parlamentu a Rady (EÚ) č. 691/2011 zo 6. júla 2011 o európskych environmentálnych ekonomických účtoch (2) by sa malo začleniť do Dohody o EHP.
               
            
                  (2)
               
               
                  Príloha XXI k Dohode o EHP by sa preto mala zodpovedajúcim spôsobom zmeniť a doplniť,
               
            PRIJAL TOTO ROZHODNUTIE:
      Článok 1
      V prílohe XXI (Štatistika) k Dohode o EHP sa vkladá tento bod:
      
                  „27c.
               
               
                  
                     32011 R 0691: Nariadenie Európskeho parlamentu a Rady (EÚ) č. 691/2011 zo 6. júla 2011 o európskych environmentálnych ekonomických účtoch (Ú. v. EÚ L 192, 22.7.2011, s. 1).
                  Ustanovenia nariadenia (EÚ) č. 691/2011 sa na účely tejto dohody vykladajú s týmito úpravami:
                  
                              a)
                           
                           
                              S ohľadom na Island musia byť prílohy I, II a III k nariadeniu (EÚ) č. 691/2011 vykonané do dvoch rokov od uplynutia lehoty pre prvé predanie údajov.
                           
                        
                              b)
                           
                           
                              Nariadenie (EÚ) č. 691/2011 sa neuplatňuje na Lichtenštajnsko.“
                           
                        
            Článok 2
      Znenia nariadenia (EÚ) č. 691/2011 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
      Článok 3
      Toto rozhodnutie nadobúda účinnosť […] pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (3).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V …
         
            
               Za Spoločný výbor EHP
            
            
               predseda
            
            
               tajomníci Spoločného výboru EHP
            
         
      
      
         (1)  Ú. v. ES L 1, 3.1.1994, s. 3.
      
         (2)  Ú. v. EÚ L 192, 22.7.2011, s. 1.
      
         (3)  [Ústavné požiadavky neboli oznámené.] [Ústavné požiadavky boli oznámené.]